جنم ڏينھن

**جنم ڏينھن**  يا **سالگرہ** (Birthday) ڪنھن شخص جي پيدائش جي سالياني ورسي يا ڪنھن اداري جي علامتي پيدائش جي ڏينھن کي چيو ويندو آهي. جنم ڏينھن کي دنيا جي ڪيترن ئي ثقافتن ۾ ملھايو ويندو آهي، اڪثر ڪري جنم ڏينھن جا تحفا، جنم ڏينھن ڪارڊ، جنم ڏينھن جي پارٽي، يا ڪنھن خاص مذهبي يا سماجي رسم ذريعي ان کي ياد ڪيو ويندو آهي.

ڪيترائي مذهب پنھنجن بانيڪارن يا مذهبي شخصيتن جي پيدائش کي خاص موڪلن طور ملھائيندا آهن (مثال طور ڪرسمس، ميلاد، ٻڌ جو جنم ڏينھن، ڪرشن جنماشٽمي، ۽ گورپرب).

جنم ڏينھن (Birthday) ۽ پيدائش جي تاريخ (Birthdate) ۾ فرق آهي: جنم ڏينھن (سواءِ 29 فيبروري جي) هر سال اچي ٿي (مثال طور 15 جنوري)، جڏهن تہ پيدائش جي تاريخ اها مڪمل تاريخ آهي جڏهن ڪو شخص پيدا ٿيو هو (مثال طور 15 جنوري، 2001ع).

## بلوغت ۽ قانوني عمر

گهڻن قانوني نظامن ۾، هڪ شخص هڪ خاص جنم ڏينھن تي پهچڻ کانپوءِ قانوني طور تي بالغ بڻجي ويندو آهي جڏهن هو بلوغت جي عمر (عام طور تي 12 کان 21 سالن جي وچ ۾) تي پھچي ٿو. ان عمر تي پھچڻ سان کيس خاص حق ۽ ذميواريون ملنديون آهن، جھڙوڪ تعليم ختم ڪرڻ جو حق، فوج ۾ ڀرتي ٿيڻ، شادي ڪرڻ، ووٽ ڏيڻ جو حق، شراب يا تمباڪو جي خريداري، يا ڊرائيونگ لائسنس حاصل ڪرڻ. اڪثر ملڪن ۾ بالغ ٿيڻ جي عمر 18 سال مقرر ڪئي وئي آهي، پر اهو اختيار ملڪي قانونن تي منحصر آهي.

مختلف ثقافتن ۾ بلوغت جي سالگره کي خاص طور تي ملھايو ويندو آهي.

* ڪينيڊا ۽ آمريڪا ۾، خاندان اڪثر ڇوڪريءَ جي 16 هين جنم ڏينھن تي سويٽ سيڪسٽين (Sweet sixteen) جو جشن ملهائيندا آهن.
* ڪجهہ هسپانوي ملڪن ۽ برازيل ۾، *[[ڪيونسينيرا]]* (quinceañera) روايتي طور تي ڇوڪريءَ جي 15 هين جنم ڏينھن تي ملھائي ويندي آهي.
* جاپان ۾، 18 سالن جي عمر تي پھچندڙن لاءِ بلوغت جو ڏينھن (Coming of Age Day) ملھايو ويندو آهي.
* فلپائن ۾، ڇوڪرين جي 18 هين ۽ ڇوڪرن جي 21 هين جنم ڏينھن تي ڊيبيو (Philippine Debut) نالي تقريب ڪئي ويندي آهي.
* يھودي ڇوڪرن لاءِ 13 هين جنم ڏينھن تي بار مٽزوا ۽ ڇوڪرين لاءِ 12 هين يا 13 هين جنم ڏينھن تي باٽ مٽزوا جي رسم ٿيندي آهي، جيڪا مذهبي ذميوارين جي شروعات کي ظاهر ڪري ٿي.

### ٻيون اهم سالگراھون

* ڪوريا ۾، 100هين ڏينھن جو جشن (Baek-il) ۽ پھرين جنم ڏينھن (Doljanchi) روايتي طور ملھائي ويندي آهي.
* ڪجهہ ايشيائي ملڪن ۾ 60 هين جنم ڏينھن ملھائڻ جي روايت آهي.
* برطانوي دولت مشترڪہ جي ملڪن ۾، 100 ۽ 105 هين جنم ڏينھن تي شاهي خاندان پاران مبارڪباد جا ڪارڊ موڪليا ويندا آهن.

## جنم ڏينھن جون پارٽيون

دنيا جي ڪيترن ئي حصن ۾، جنم ڏينھن هڪ پارٽي ۽ خاص طور تي تيار ڪيل ڪيڪ سان ملھايو ويندو آهي. مھمان اڪثر عمر جي لحاظ سان تحفا ڏيندا آهن. تقريب دوران "Happy Birthday to You" گيت ڳايو ويندو آهي. ڪجهہ ملڪن ۾ ڪيڪ جي جڳھ تي پيٽا (piñata) استعمال ڪئي ويندي آهي.

### جنم ڏينھن جو ڪيڪ

جنم ڏينھن جي ڪيڪ تي اڪثر شخص جي عمر جي برابر ميڻ بتيون لڳايون وينديون آهن. اهو شخص هڪ خاموش خواهش (wish) گهري موم بتين کي هڪ ئي ڦوڪ سان وسائڻ جي ڪوشش ڪندو آهي.

File:Birthday Cake 2.jpg|نالي ۽ عمر سان جنم ڏينھن جو ڪيڪ
File:Birthday cake (8973445388) (cropped).jpg|ٻرندڙ موم بتين سان ڪيڪ
File:Birthday.jpg|ٻارڻ کان اڳ موم بتيون
File:Birthday Celebration 2015.jpg|هڪ ٻار موم بتي وسائيندي
File:Wikipedia 20th Birthday Cake3 at Wikipedia Conference Hokitika 2021.jpg|وڪيپيڊيا جي جنم ڏينھن جو ڪيڪ


File:Verschenken 004 2019 03 22.jpg|ڪارڊ ۽ تحفا
File:A dog's birthday (9160323793).jpg|هڪ ڪتي جي جنم ڏينھن جي ٽوپي
File:Birthday party.jpg|ٻارن جي جنم ڏينھن جي پارٽي
File:Chinese banquet in a banquet hall.JPG|چيني ثقافت ۾ بزرگ جي جنم ڏينھن جو جشن


## مذهبي شخصيتن جون سالگراھون

#### ڪرشن

#### ٻڌ

مھيانا ٻڌ ڌرم ۾، بڌ جي پيدائش جي ورسي نھايت رسمي ۽ مذهبي نموني ملھائي ويندي آهي.

#### عيسيٰ عليه السلام ۽ عيسائي بزرگ
عيسيٰ عليه السلام جي روايتي جنم ڏينھن سڄي دنيا ۾ ڪرسمس طور 24 يا 25 ڊسمبر تي ملھائي ويندي آهي.

#### گڻيش
هندو مذهب ۾، گڻيش چترٿي هاٿي جي منھن واري ديوتا گڻيش جي پيدائش جو جشن آهي.

#### سکن جا گرو
سک گرو نانڪ ۽ ٻين گروئن جي پيدائش کي گورپرب طور ملھائيندا آهن.

#### حضرت محمد صلي الله عليه وآله وسلم
ميلاد حضرت محمد صلي الله عليه وآله وسلم جي ولادت جو ڏينھن آهي، جيڪو سني ۽ شيعا مسلمان ترتيبوار 12 يا 17 ربيع الاول تي ملهائيندا آهن.

ايران ۾، حضرت محمد صلي الله عليه وآله وسلم جي نياڻي حضرت فاطمہ الزهرا سلام الله عليها جي پيدائش جي ڏينھن تي مائرن جو ڏينهن (Mother's Day) ملهايو ويندو آهي.

## مذهبي نقطہ نظر
### يھوديت
يھوديت ۾، ربي جنم ڏينھن ملهائڻ جي معاملي تي ورهايل آهن، جيتوڻيڪ اڪثر مڃيندڙ ان کي قبول ڪن ٿا. تورات ۾ جنم ڏينھن جو واحد ذڪر مصر جي فرعون جي جنم ڏينھن جي جشن جو ملي ٿو.

### عيسائيت

جيتوڻيڪ عيسيٰ عليه السلام جي جنم ڏينھن 25 ڊسمبر تي ملھايو وڃي ٿو، پر تاريخي طور تي انفرادي جنم ڏينھن ملهائڻ تي عيسائي عالمن ۾ بحث رهيو آهي. شروعاتي عيسائي جنم ڏينھن ملهائڻ کي هڪ بت پرست (pagan) رسم سمجهندا هئا.

## حوالا

زمرو:جنم ڏينهن